Rangsang Tuban (Hanacaraka)/Kaca 35


Alihaksara
/kaca 035/

sampeyan ; punika bilih ḍangan ; kula namung titip ḍateng kangjeng rama ; sarta ibu sori lumeberipun ḍateng kula ;  sampun ngantos adamel gerahipun panggalihipun rama ibu ; awit potangipun kangjeng rama sarta ibu sori ḍateng kula ; kula dereng saged nyaur ; 

mangka ing mangke ; kula prasasat dados tiyang tumbasan ; sarta sampeyan ginaḍang baḍé  jumeneng nata anggentosi karatonipun kangjeng rama ;  
sang pangéran kapranan ing galih miḍangetaken aturipun ingkang rayi ; abarebel medal luhipun sarwi angandika aprasetya yen baḍé  boten adamel sak serik ;  malah adamel suka pirenaning galih ing salami laminipun ;  ingkang rayi lajĕng sinambut ; 
ing wanci enjing ; sang prabu sakaliyan ingkang garwa sang prameswari teḍak ing kamar panganten ;  ingkang putra ; pinanggih suweng ; tindak ḍateng udyana ; 
lajeng kasusul ; pinanggih sang pangéran saweg ngranggehaken sekar gaḍung ingkang rumambat muled ing witing se kar pacar ;  katut sagoḍongipun ; lajĕng dipun lungaken ḍateng ingkang rayi sarwi ngandika ; "yayi ; di alon ;  iku ; ana riné  yen nocok tangan lara" ; 
sekar gaḍung dipun tampeni ; ingkang rayi kinuswa lajĕng kacangking ing asta kiwa ;  kapeṭuk ingkang rama sang prabu sekaliyan ing

jv Basa Jawa (Javanese)
Rangsang Tuban